Θέμα: Modern Greek Language (Secondary School)
Ερώτηση: Συμβουλές για να βρεις το ιδανικό σπίτι. Μια λαϊκή ρήση λέει πως μέχρι να παντρέψεις παιδί και να φτιάξεις σπίτι δεν έχεις βουτήξει στις δυσκολίες της ζωής. Αν, λοιπόν, η αγορά ή η ενοικίαση ενός σπιτιού σού φαίνεται κάτι πολύ δύσκολο, οι ειδικοί είναι εδώ, για να σε εφοδιάσουν με τις κατάλληλες συμβουλές, πριν κάνεις το μεγάλο βήμα. Πριν αρχίσεις την αναζήτηση, σκέψου πώς θέλεις να είναι το μελλοντικό σου σπίτι. Κάνε έναν κατάλογο με όλες τις προδιαγραφές, οι οποίες θα αντικατοπτρίζουν τις ανάγκες, τις επιθυμίες, αλλά και, γενικότερα, το πώς φαντάζεσαι το ιδανικό σου σπίτι. Όσο μικρές ή ασήμαντες και να δείχνουν εκ πρώτης όψεως, θα φανούν χρήσιμες για να σε κατευθύνουν και θα καθορίσουν τις αποφάσεις σου. Κάνε τον προϋπολογισμό και μείνε σε αυτόν. Προτού αναζητήσεις το σπίτι, σιγουρέψου πως διαθέτεις τους οικονομικούς πόρους ή, ακόμα, πως το δάνειό σου θα εγκριθεί. Καλό είναι να αποφασίσεις από την αρχή πόσα μπορείς να διαθέσεις για το σπίτι, διότι τα χρήματα αυτά θα καθορίσουν τις επιλογές σου. Η περιοχή είναι σημαντικός παράγοντας. Πάρε το αυτοκίνητο και κάνε μια βόλτα σε ακτίνα δύο χιλιομέτρων, προκειμένου να γνωρίσεις την περιοχή και να εξασφαλίσεις ότι ανταποκρίνεται στις επιθυμίες και τον τρόπο ζωής σου. Προτού προχωρήσεις σε αγορά ή ενοικίαση, είναι καλό να γνωρίζεις πρακτικά πράγματα, όπως αν υπάρχει σχολείο κοντά στην περιοχή του σπιτιού, ή αν οι συγκοινωνίες θα διευκολύνουν την καθημερινή μετακίνησή σου. Χαμήλωσε τις προσδοκίες σου. Θα έλθει η στιγμή που θα συνειδητοποιήσεις πως τα περισσότερα σπίτια έχουν ατέλειες. Είτε αγοράσεις είτε νοικιάσεις είτε ανακαινίσεις, πρέπει να θεωρήσεις πιθανό ότι το υποψήφιο σπίτι θα σε απογοητεύσει. Όμως, ζώντας μέσα σε αυτό, έχεις περισσότερες ευκαιρίες να το μετατρέψεις όπως είχες ονειρευτεί αρχικά, παρά τα μειονεκτήματά του. Κι αν μετά από όλα αυτά δεν γίνει ποτέ το σπίτι των ονείρων σου, θα είναι, τουλάχιστον, το δικό σου σπίτι!. [Άρθρο της ομάδας της Level Realty, 10-01-2019: https://www.levelrealty.gr/symvoules-protaseis/tips-idaniko-spiti. – διασκευή για τις ανάγκες των εξετάσεων]. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Δεν είναι εύκολο για τον καθένα να αγοράσει ή να νοικιάσει σπίτι.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0